สวัสดีค่ะ พอดีหนูกินยาคุมYAz 28 เม็ดได้9 วันแล้วค่ะ รู้สึกว่าสิวขึ้นเยอะพอสมควร จากคนที่ไม่เคยเป็นสิว มีอาการคัดตรึงหน้าอกเหมือนกับอาการก่อนเป็นประจำเดือน อยากทราบว่าอาการเหล่านี้กินจากกานกินยามคุมไหมค่ะ แล้วควรที่จะหยุดกินไหมค่ะ
สวัสดีค่ะ จากที่เล่ามา อาจเป็นผลของฮอร์โมนที่อยู่ในตัวยาคุมกำเนิดได้ค่ะ ซึ่งหากยังมีความจำเป็นในการใช้ยาคุมกำเนิด ( เช่น ต้องใช้เพื่อคุมกำเนิด ใช้เพื่อปรับประจำเดือน )แนะนำให้ดูแลปัญหาสิว โดยการทำความสะอาดหน้า ล้างหน้าวันละ 2ครั้ง เช้าและก่อนนอน, ใช้ผลิตภัณฑ์ต่างๆบนใบหน้าที่เป็นสูตรอ่อนโยน ควบคุมความมัน หรือผลิตภัณฑ์ที่ช่วยดูแลเรื่องสิว, ระวังการใช้เครื่องสำอางค์ต่างๆที่จะทำให้สิวอุดตันมากขึ้นกรณียาทาสิว : หากสิวมีหัวสีขาว สีดำเล็กๆ และอักเสบไม่มาก สามารถใช้ยาทาเบนโซอิล เพอร์ออกไซด์ (Benzoyl peroxide)แต่ถ้าสิวเป็นรุนแรงกว่านั้น แนะนำให้พบแพทย์เพื่อพิจารณาการปรับเปลี่ยนยาคุมกำเนิด หรือการปรับวิธีการดูแลสิวค่ะส่วนกรณีที่ไม่ได้มีความจำเป็นต้องใช้ยาคุมกำเนิด และต้องการหยุดยาคุมกำเนิด จะแนะนำให้หยุดเมื่อรับประทานหมดแผงนะคะ เพราะการหยุดยากระทันหัน จะทำให้เลือดออกผิดปกติ และประจำเดือนมาคลาดเคลื่อนได้ค่ะ